Președintele PSD, Liviu Dragnea, a fost huiduit de câțiva protestatari în Dolj, unde a făcut, alături de ministrul Transporturilor, Răzvan Cuc, Claudiu Manda, președintele PSD Dolj,și de Olguța Vasilescu, consilier al premierului, o vizită la șantierul drumului expres Craiova-Pitești.

„Infractorule, mai ai șapte zile”, i-a strigat un protestatar lui Liviu Dragnea.

Oamenii i-au mai strigat și „hoțule”.

Din public s-a auzit și „ce moacă de bețivan”.

Un membru al delegației PSD, supărat, a mers să vorbească cu un protestatari. „De ce mă faci pe mine infractor?”, a întrebat acesta.

„Noi muncim, nu ca voi, haimanalelor”, a continuat el.